
26 DR 30.11.2005 

 

nyanyian dan sebagainya; kalau kita tidak boleh mempertahankan nilai-nilai maruah 
kepada pelajar-pelajar, anak-anak muda kita.  Saya minta supaya... 

Tuan Pengerusi [Datuk Lim Si Cheng]:  Yang Berhormat, Yang Berhormat, 
cukuplah. 

Tuan Haji Ismail bin Haji Abd. Muttalib:  Sedikit lagi, Tuan Pengerusi.   

Tuan Pengerusi [Datuk Lim Si Cheng]:  Bukan masa untuk Yang Berhormat 
berucap. 

Tuan Haji Ismail bin Haji Abd. Muttalib:  Bolehkah kementerian 
memberitahu kita adakah kajian dibuat dari segi buta huruf jawi di kalangan masyarakat 
di negara kita, terutama di kalangan pelajar?  Dan apakah program khusus yang dibuat 
oleh kementerian ini bagi mempertahankan martabat tulisan jawi di negara kita?  
Terima kasih. 

Dato’ Wong Kam Hoong:  Tentu pasti saya bersetuju dengan Yang 
Berhormat bagi Maran iaitu sifat-sifat kemelayuan, iaitu budaya Melayu dulu-dulu 
tulisan jawi merangkumi buku-buku, dokumen-dokumen pentadbiran kesultanan, juga 
ukiran, lukisan tenunan, songket dan sebagainya ada lagi dalam tulisan jawi.  
Kementerian kami ada perancangan untuk menyemarakkan dan memartabatkan tulisan 
jawi dan juga akan menghidupkan balik minat golongan remaja untuk membaca atau 
menulis dalam bahasa jawi. 

Dato’ Raja Ahmad Zainuddin bin Raja Haji Omar:  Penjelasan, Yang 
Berhormat.  Fasal batik, Yang Berhormat.  Saya menyokonglah tentang tulisan khat ini.  
Tadi Yang Berhormat sebut pasal kraf tangan.  Kalau ikut pada tahun 2001, industri kraf 
tangan menjana pendapatan sebanyak RM1.8 bilion, angka ini akan bertambah.  Dan, 
kalau ikut di sini bahawa Kuala Lumpur mungkin boleh menjadi kota batik dunia, Yang 
Berhormat. 

Kita sekarang ini dilihat Kuala Lumpur menjadi tumpuan kota fesyen Asia yang 
pelbagai fesyen.  Jadi, Malaysia perlu mempunyai satu industri fesyen, khususnya 
perusahaan batik bertaraf antarabangsa dan mampu mengetengahkan unsur 
Malaysiana untuk meletakkan Malaysia dalam kalender fesyen dunia.  Mengikut pereka 
fesyen terkenal, Rizalman Ibrahim, dia pernah berkata untuk mencapai taraf 
antarabangsa, Malaysia perlu menampilkan kelainan yang boleh memikat dunia untuk 
mengiktirafkan fesyen tempatan. 

Hakikatnya, Malaysia mempunyai pelbagai warisan seni budaya seperti batik 
dan songket yang mampu diangkat tetapi tidak ramai yang menyedarinya kecuali 
alhamdulillah, Allahyarham Datin Seri Endon Mahmood, isteri Perdana Menteri.  
Semalam saya bertanya apakah kesinambungan usaha yang dibuat oleh isteri Perdana 
Menteri ini, Allahyarham sebagai wanita pertama dalam keadaan beliau mengalami 
kesakitan, masih mampu berusaha untuk mengetengahkan seni budaya kita, batik kita, 
songket kita. 

Jadi, saya ingin bertanya kepada Yang Berhormat, apakah kita tidak memandang 
serius ke atas segala usaha Allahyarham Kak Endon ini, kalau kita tidak 
membangkitkannya, siapa lagi?  Tadi Yang Berhormat menyebut memorial yang telah 
didirikan, alhamdulillah, itu pun satu daripada sejarah.  Apakah kementerian Yang 
Berhormat juga akan mewujudkan satu memorial sebagai tanda kenangan untuk Kak 
Endon sebagai mengenang segala jasa yang telah beliau lakukan.  Terutama sekali 
sebagai menjanakan lagi usaha di kalangan wanita...  

Tuan Pengerusi [Datuk Lim Si Cheng]:  Baiklah, Yang Berhormat.  
Cukuplah, Yang Berhormat. 

Dato’ Raja Ahmad Zainuddin bin Raja Haji Omar:  Ini serius, Tuan 
Pengerusi.  Saya minta kepada Yang Berhormat Menteri ... 

Tuan Pengerusi [Datuk Lim Si Cheng]:  Memang serius, takkan tidak serius 
Yang Berhormat bangkit, semua serius. 

Dato’ Raja Ahmad Zainuddin bin Raja Haji Omar:  Ya, terima kasih.  Jadi, 
saya mintalah, apakah kesinambungan kementerian sebagai mengenang segala jasa 
Kak Endon, wanita pertama di negara kita ini yang telah banyak berjasa.  Mungkin 
hendak namakan kraf tangan - Perbadanan Kraftangan Endon atau Batik Endon, 
Songket Endon dan dipasarkan.  Ini kerana mengikut pereka fesyen Rizalman Ibrahim, 



nyanyian dan sebagainya; kalau kita tidak boleh mempertahankan nilai-nilai maruah kepada pelajar-pelajar, anak-anak muda kita. Saya minta supaya... Tuan Pengerusi [Datuk Lim Si Cheng]: Yang Berhormat, Yang Berhormat, cukuplah. Tuan Haji Ismail bin Haji Abd. Muttalib: Sedikit lagi, Tuan Pengerusi. Tuan Pengerusi [Datuk Lim Si Cheng]: Bukan masa untuk Yang Berhormat berucap. Tuan Haji Ismail bin Haji Abd. Muttalib: Bolehkah kementerian memberitahu kita adakah kajian dibuat dari segi buta huruf jawi di kalangan masyarakat di negara kita, terutama di kalangan pelajar? Dan apakah program khusus yang dibuat oleh kementerian ini bagi mempertahankan martabat tulisan jawi di negara kita? Terima kasih. Dato' Wong Kam Hoong: Tentu pasti saya bersetuju dengan Yang Berhormat bagi Maran iaitu sifat-sifat kemelayuan, iaitu budaya Melayu dulu-dulu tulisan jawi merangkumi buku-buku, dokumen-dokumen pentadbiran kesultanan, juga ukiran, lukisan tenunan, songket dan sebagainya ada lagi dalam tulisan jawi. Kementerian kami ada perancangan untuk menyemarakkan dan memartabatkan tulisan jawi dan juga akan menghidupkan balik minat golongan remaja untuk membaca atau menulis dalam bahasa jawi. Dato' Raja Ahmad Zainuddin bin Raja Haji Omar: Penjelasan, Yang Berhormat. Fasal batik, Yang Berhormat. Saya menyokonglah tentang tulisan khat ini. Tadi Yang Berhormat sebut pasal kraf tangan. Kalau ikut pada tahun 2001, industri kraf tangan menjana pendapatan sebanyak RM1.8 bilion, angka ini akan bertambah. Dan, kalau ikut di sini bahawa Kuala Lumpur mungkin boleh menjadi kota batik dunia, Yang Berhormat. Kita sekarang ini dilihat Kuala Lumpur menjadi tumpuan kota fesyen Asia yang pelbagai fesyen. Jadi, Malaysia perlu mempunyai satu industri fesyen, khususnya perusahaan batik bertaraf antarabangsa dan mampu mengetengahkan unsur Malaysiana untuk meletakkan Malaysia dalam kalender fesyen dunia. Mengikut pereka fesyen terkenal, Rizalman Ibrahim, dia pernah berkata untuk mencapai taraf antarabangsa, Malaysia perlu menampilkan kelainan yang boleh memikat dunia untuk mengiktirafkan fesyen tempatan. Hakikatnya, Malaysia mempunyai pelbagai warisan seni budaya seperti batik dan songket yang mampu diangkat tetapi tidak ramai yang menyedarinya kecuali alhamdulillah, Allahyarham Datin Seri Endon Mahmood, isteri Perdana Menteri. Semalam saya bertanya apakah kesinambungan usaha yang dibuat oleh isteri Perdana Menteri ini, Allahyarham sebagai wanita pertama dalam keadaan beliau mengalami kesakitan, masih mampu berusaha untuk mengetengahkan seni budaya kita, batik kita, songket kita. Jadi, saya ingin bertanya kepada Yang Berhormat, apakah kita tidak memandang serius ke atas segala usaha Allahyarham Kak Endon ini, kalau kita tidak membangkitkannya, siapa lagi? Tadi Yang Berhormat menyebut memorial yang telah didirikan, alhamdulillah, itu pun satu daripada sejarah. Apakah kementerian Yang Berhormat juga akan mewujudkan satu memorial sebagai tanda kenangan untuk Kak Endon sebagai mengenang segala jasa yang telah beliau lakukan. Terutama sekali sebagai menjanakan lagi usaha di kalangan wanita... Tuan Pengerusi [Datuk Lim Si Cheng]: Baiklah, Yang Berhormat. Cukuplah, Yang Berhormat. Dato' Raja Ahmad Zainuddin bin Raja Haji Omar: Ini serius, Tuan Pengerusi. Saya minta kepada Yang Berhormat Menteri ... Tuan Pengerusi [Datuk Lim Si Cheng]: Memang serius, takkan tidak serius Yang Berhormat bangkit, semua serius. Dato' Raja Ahmad Zainuddin bin Raja Haji Omar: Ya, terima kasih. Jadi, saya mintalah, apakah kesinambungan kementerian sebagai mengenang segala jasa Kak Endon, wanita pertama di negara kita ini yang telah banyak berjasa. Mungkin hendak namakan kraf tangan- Perbadanan Kraftangan Endon atau Batik Endon, Songket Endon dan dipasarkan. Ini kerana mengikut pereka fesyen Rizalman Ibrahim,